google/wiki40b huggingface dataset:
Sandbakken (turisthytte)

Sandbakken er en turisthytte som ligger i Østmarka. Hytta ligger helt sørøst i Oslo kommune, like ved grensen til Ski.
I en oversikt over husmannsplasser fra 1771 (av lensmann Knoph) er Sandbakken oppført som plass under matrikkelgården Hellekindset, som da omfattet gårdene Lille Stensrud og Hanåa.  I 1865 ble Sandbakken fradelt Hanåa og solgt fra Ole Christian Oppen og Michael Lie til Wilhelm Holmsen for 1000 spesidaler.  Eiendommen ble kjøpt av Oslo kommune i 1956 og 3 år senere åpnet serveringsstedet.  Sandbakken kom i 2005 på Oslo Byantikvars gule liste som bevaringsverdig bygningsmiljø.
Playboyjentene

Om serien

Serien viser ikke bare hendelser i Playboy Mansion (f.eks Fight Night, 4. juli-feiringer m.v.), men kaster også lys på andre Playboy relaterte hendelser som Playboy Jazz Festival i the Hollywood Bowl, Playmate testfotograferinger ved Playboy Studio West, Operation Playmate, putekriger, fester, fødselsdagsfeiringer, familiebesøk med mere.
For å feire suksessen med serien, publiserte Playboy en spesiell utgave med nakenbilder av Holly, Bridget og Kendra i November 2005-utgaven. De første åtte originale episodene ble utvidet til 15, med den første sesongen fra og med tidlig desember 2005. For å markere den andre sesongen, som startet 30. juli 2006, ble nok et utgave med nakenbilder publisert i september 2006. Den tredje sesongen av serien startet 4. mars 2007. 
Seriens sang er Nasty Taless remix av "Come on-a My House".
Incompatible Timesharing System

Incompatible Timesharing System (ITS) er et tidsdelt operativsystem som ble utviklet av MIT Artificial Intelligence Laboratory, med hjelp fra Project MAC på 1960-tallet. Det fikk sitt navn som et spøkefullt kompliment til MIT Compatible Time-Sharing System (CTSS).
ITS, og dets programvare, var teknisk innfllytelsesrikt langt hinsides dets kjernemiljø av brukere. Fjerne "gjester" eller "turister" kunne enkelt aksessere ITS via ARPAnet, slik at mange interesserte parter informativt kunne prøve ut egenskapene til operativsystemet og dets applikasjoner. Programvaremiljøet påvirket hackerkulturen, som beskrevet i Steven Levy's bok Hackers: Heroes of the Computer Revolution.
Verdipapirforetakenes Forbund

Verdipapirforetakenes Forbund (stiftet 5. oktober 1915 som Fondsbørsens Meglerforening) er en næringsorganisasjon for norske verdipapirforetak.
Charles Fox Parham

Topeka

Parham startet en bibelskole i Topeka, den ble åpnet den 1. oktober 1900. Åndsdåpen (dåpen i Den hellige ånd ) fikk en radikal oppvåkning på begynnelsen av 1900-tallet og var et av de viktig tema i skolens undervisning.  Den 1. januar 1901,  falt ånden på Agnes Ozman. Hun regnes som den første som talte i tunger i nyere tid.  Noen dager senere fikk Parham oppleve det samme. Bibelskolen i Topeka eksisterte bare i ett år. Bygningen som rommet skolen ble solgt og Parham måtte flytte ut. Det ble forsøkt å finne nye lokaler, uten å lykkes.

Bethel Bible College

Parham flyttet og startet bibelskolen Bethel Bible College.  En av elevene, i 1905, var William J. Seymour, som tok et ti ukers bibelkurs. Seymour hadde en lengsel etter å tjene Gud med sitt liv.  Seymour var afroamerikansk og farget.  På grunn av raselovene fikk han ikke komme inn i klasserommet sammen med de andre elevene, men måtte sitte på gangen.  Seymour utviklet en tro på tungetalen (glossolalia) som en stadfestelse på åndsdåpen (å bli fylt av Den hellige ånd). Seymour reiste i 1906 til Los Angeles som evangelist.  I Los Angeles ble Seymour pastor i Apostolisk trosmisjon, menigheten der vekkelsen i Azusa street oppstod, vekkelsen som spredte seg utover i verden og ble til den moderne pinsevekkelsen. Hundre år senere teller pinsevekkelsen 600 millioner medlemmer.

Kritikk

Parham har fått noe kritikk mot seg i ettertid. Han skal ha vært negativt innstilt og kommet med kritikk ovenfor vekkelsen i Azusa street og William J. Seymour. Muligens fordi Seymour var farget (afroamerikaner).  Parham skal visstnok også ha vært medlem i Ku Klux Klan.  Han ble også i 1907 anklaget for overgrep på to yngre kvinner i San Antonio, Texas. Anklagen ble senere droppet.
Cairnsia

Utseende

En middelsstor, mørkbrun trebukk. Antennene er litt kortere enn kroppen. Pronotum er nesten rektangulært, forhjørnene litt utstående, sidene litt rundede. Dekkvingene er jevnbrede, i den fremre delen med en tett dusk av oppstående, gulaktige hår, lenger bak med en vag, hvit flekk.

Levevis

Disse billene har larver som lever i død ved.

Utbredelse

Arten er kjent fra det nordlige Queensland, Australia.
Cydnidae

Utseende

Cydnidae er små til middelsstore (1,5–25 mm), brede og ofte kraftig bygde teger, de har alle fem følehornsledd. De kan kjennes på at utsiden av leggene (tibiae) har kraftige pigger. Kroppen er glatt, hodet avflatet, frambeina kraftige. På farge er de vanligvis mørke, ofte svarte.

Levevis

Cydnidae lever på eller under jordoverflaten, noen ganger på planter og trær, og er plantesugere. De underjordiske artene suger på røtter av ulike planter, særlig gras. Enkelte kan gjøre noe skade i landbruket.
De fleste artene finnes i varmere strøk.  Bare et fåtall finnes i Norge. 
Cydnidae har ufullstendig forvandling, overgang fra nyklekt larve til det voksne kjønnsmodne insektet går  gradvis gjennom flere hudskift (nymfestadier). Nymfene ligner mer og mer på de voksne  (imago) for hvert hudskifte.
Frelsesarmeens høye råd

Frelsesarmeens høye råd består av alle aktive (ikke-pensjonerte) kommandører, utenom ektefellen til den sittende general (denne har rangen kommandør), øvrige medlemmer er Territorialledere og Territoriale Presidenter for kvinneorganisasjonene med oberst rang.  
Det høye råd velger en ny general når den sittende generals periode er slutt, ved generalens pensjonering eller når det har inntruffet noe som gjør at generalen må gå av, f. eks sykdom.
Dette er det høye råds funksjon slik det er beskrevet og lovfestet i The Salvation Army Act av 1980. Rådet har ingen andre funksjoner og heller ingen lederfunksjon i Frelsesarmeen. Rådet velger gjerne en ny general ca. tre måneder før sittende generals periode utløper. I perioden før den nye generalen tiltrer har denne tittelen "General-elect". I 2013 publiserte General John Larsson (pensjonert i 2006) en bok som beskriver prosessene og prosedyrene i Frelsesarmeens høye råd på en god måte. Boken bidro til å 'avmystifisere' rådets rolle.
Holy Riders

Avdelinger

Klubben er organisert i 18 lokalavdelinger i Norge, i tillegg til 3 avdelinger i Sverige og 1 avdeling i Tyskland. De fungerer som selvstendige avdelinger, men er formelt sett underlagt sentralstyret. Tyskland er skilt ut som eget nasjonalområde, og har eget nasjonalt styre. For alle land glelder internasjonale statutter. Det er også kommet til medlemmer både i Russland og Ukraina. Påska 2012 ble første ryggmerke gitt til et medlem fra Novosibirsk i Russland. 
De ulike avdelingene i Norge har sine egne opplegg gjennom året, men alle samles til HRs årlige MC-treff,  Pilgrimstreffet, og årsmøtet.

Power

Power er Holy Riders medlemsblad og utkommer med 3 nr. i året. Et nummer er på ca. 20 sider.

Kaffetelt

Holy Riders kaffetelt har blitt et kjent og kjært samlingsted for mange på treff i Norge. BikerBibelen deles ut gratis til de som ønsker å ta imot. Kaffeteltet finnes på flere av de store mc-treffene i Norge. Noen av de treffene de har vært fast på de siste årene er Norgestreffet og Trollrally. På Norgestreffet har Holy Riders også hatt MC-Gudstjeneste ved noen anledninger.
Kaffeteltet er et tilbud for de som ønsker å finne en rolig plass på et ellers hektisk treff, for å slå av en prat om hva som helst. Her er det plass til en god mc-prat, hverdagslige ting og det er også noen som kommer hit for å få prate om det som har med Jesus, tro og tvil å gjøre eller med ønske om forbønn. Det er mange som har fått hjelp i Kaffeteltet med ting som kanskje ikke er så lett å snakket om andre steder. Kaffeteltet er stedet for den gode samtalen,

Holy Riders MC Racing

Holy Riders MC Racing er en motorsportklubb som har som mål å være aktive deltakere i motorsportmiljøet. De ønsker å være en klubb som er med og bidrar til et positivt miljø innenfor de forskjellige grenene. De ønsker også at alle innenfor motorsportmiljøet skal få muligheten til å bli kjent med Jesus.

Ryggmerke

Noen av kravene for å få ryggmerke:
- Være bekjennende kristen
- Minst ett års medlemskap
- Må være minst 19 år
- Vise at en vil være aktiv i klubben
- Ha kjennskap til HR både lokalt og sentralt
- Lokalavdelingen må godkjenne kandidaten
- Andre ryggmerker skal ikke bæres samtidig
Darren Bent

Klubbkarriere

Den 29. juni 2007 meldte Bent overgang til Tottenham Hotspur FC, i en rekordhandel verdt £16,5 millioner. Der satt han mye på benken under Martin Jol og Juande Ramos, men fikk mer spilletid under Harry Redknapp.
Den 5. august 2009 ble Bent klar for Sunderland AFC. Han har tidligere spilt for Ipswich Town FC og Charlton Athletic FC. 
Den 18. januar 2011, ble det bekreftet at Bent hadde signert en 4,5 års kontrakt, med Birmingham-klubben Aston Villa. Overgangsummen endte på £24 millioner, noe som gjør han til tidenes dyreste Villa-spiller. Han debuterte mot Manchester City FC 22. januar, hvor han også scoret kampens eneste mål, og sørget for seier på Villa Park.
I begynnelsen av januar 2015 ble Bent lånt ut til Derby County FC ut 2014/2015-sesongen. Overgangen ble gjort permanent i juni 2015, etter at Bent ble frigitt av Aston Villa ved sesongslutt.
Listverk

Listverk er trelast, gips eller XPS og som benyttes til avslutning, dekorasjon, eller å skjule detaljer som overgangen mellom to materialer eller glipper.

Materialer

Listverk kan være lagd av furu, gran, eik, bøk, bjørk, og MDF, sistnevnte kan enten være grunningsmalt eller belagt med en film. I Norge er furu, ubehandlet eller grunningsmalt hvit, samt lakkert eik det som det forekommer mest av innvendig listverk.
Det finnes også listverk av plast og XPS (ekstrudert polystyren). Disse er stabile i formen og påvirkes ikke av fuktighet, slik at sprekker og krymp unngås.

Glattkant

De enkleste profilene; Helt rektangulære, dog «boks» (like sider) faller under Glattkant. Har 3 fasader + bakside og kommer i størrelser fra 06x021 til 21x195 (Norge).

Utforing

Grunnleggende lik glattkant, men har en side som har blitt frest ned til 10 mm tykkelse, fra baksiden, en såkalt «Fjær» 10 mm eller lengre som passer inn i not-sporet på standard dør og vinduskarmer. Brukes til forlengelse av karmene så at de flukter med veggen og dermed dekker til overgangen - dør/vindus utsparing og innvending vegg. Karmlist/gerikt legges over enden av utforing og veggkledning. Utforinger er stort sett tilgjengeligt kun i Furu, MDF og limtre/fog utførelse
Størrelse som Glattkant, men minste er 21x034, ved behov for mindre utforinger benyttes små glattkanter.

Gerikt/Karmlist

Kommer i en mengde forskjellige profiler og størrelser. Fra de små 10x45 mm , til 21x120 mm. Profiler kan variere mellom produsenter, dog noen standarder finnes, mens 10/12 x 58/70 mm slette med runde sider er standard. Det finnes også lettere modifiserte glattkanter i størrelser rundt 12x058 mm og 070 mm, gjerne referert til som skarpkant. Finnes ett utvalg i de fleste vanlige materialer, men furu har det bredeste spekteret.

Fotlist

Kalles gjerne gulvlist, og er ment for overgangen fra gulv til vegg. Profiler og dimensjoner matcher i stor grad utvalget til karmlist. Slette eikelister i dette segmentet kalles også for feielist. Disse listene har en 105 graders skjæring på siden som skal vende mot gulv, dette gjør det noe lettere for listen å følge gulvflaten

Kombilist

Dette er lister som egnes for både karm og fotlist bruk. forskjellen ved disse kontra fotlister er at de ikke har 105 men 90 graders skjæring på den ene siden. Og de vil se ut som en fotlist ved at profilen vektes mot det som vil være naturlig nedside for en profilert gulvlist.
The Ring (2002)

Handling

Filmen handler om en videokassett som inneholder en grusom grøsserfilm på 2 minutter. Når man har sett den ringer telefonen, og en barnestemme hvisker «seven days» («syv dager»).
Rachels sønn har en kusine som fortalte ham at hun visste når hun skulle dø, på grunn av at hun hadde sett videokassetten sammen med kjæresten sin i en hytte. Rachel er journalist og nysgjerrig på sin nieses død, og drar ut til hytta der niesen så den beryktede videofilmen. Hun ser den selv og telefonen ringer. Rachel har plutselig bare syv dager på seg til å finne ut hvordan man kan slippe unna den grusomme døden man blir lovet på telefonen. 
Rachel finner ut at jenta som ringer i telefonene er Samara Morgan, et lite barn på rundt 5-6 år som ble kastet i en brønn av moren sin fordi hun hadde drept noen. Hun sov heller aldri, og faren hatet henne. Rachel besøker den nå gamle faren, men han vil ikke avsløre noe, og begår selvmord slik at han slipper å høre om datteren sin.
Bøteregister

Bøteregisteret eller offisielt BOT er et sentralt bøteregister inneholdende opplysninger om personer og foretak som er ilagt straff av bot, ved dom eller annen avgjørelse.  
Fra 1. januar 1990 ble registeret overtatt av Staten Innkrevingssentral (SI), mens det tidligere ble registrert lokalt i de ulike politikamrene. 
BOT arkiverer bøter gitt ved dom, inkludert saksomkastninger, erstatninger og inndragelser knyttet til dom. Videre forelegg og påtaleunnlatelser i forseelsessaker. Forenklede forelegg registreres kun til bruk for innkreving, og slettes i ettertid. Det samme gjelder prikkbelastningen, som arkiveres så lenge prikkene gjelder, for tiden 3 år. 
Juridisk er hjemmelen for registeret strafferegistreringsloven § 3, jamfør strafferegistreringsforskriften § 7.
Vellushår

Vellushår er hår som er upigmentert og uten marg, altså er de myke. De finnes overalt på kroppen unntatt i håndflatene og under føttene, leppene og tungen. I puberteten blir de utviklet til terminalhår, spesielt under armene, på leggene og i kjønnsområdet.
Steen & Strøm

Historie

Det opprinnelige Steen & Strøm-selskapet ble dannet da Emil Steen og Samuel Strøm slo sammen sine butikker i 1856.  Samuel Strøm hadde begynt sin virksomhet allerede i 1797, og dette har senere vært regnet som selskapets stiftelsesår. 
Selskapet åpnet i 1874 Kristianias første stormagasin i et stort nybygg i fire etasjer på Kongens gate 23, tegnet av arkitekt Paul Due, men dette brant ned i 1929. Etter brannen ble dagens stormagasin i fem etasjer og tre tilbaketrukne etasjer oppført på samme tomt etter tegninger av arkitekt Ole Sverre. Det sto ferdig i 1930 og hadde forbilder i de store magasinene i Paris, med et åpent ovalt midtrom gjennom etasjene, under glasstak. Magasinet fikk byens første rulletrapper. Siden har nye og moderne shoppingsentere blitt bygget rundt om i de forskjellige landene, og kjeden regnes som en av de største i Norden.

Galleri

På 1990-tallet ble kjeden også mer kjent da investor Petter Stordalen involverte seg gjennom styringen av City Syd i Trondheim, og tok etterhvert over selskapet, som hadde økonomiske problemer mot slutten av 1992 da Stordalen hadde blitt sjef for City Syd. Riktignok ble han tvunget ut i 1996, da Stein Erik Hagen, som satt på en stor andel i selskapet, hadde andre planer enn hva Stordalen selv mente var best for selskapet. Siden har Hagen gjennom Canica AS vært involvert og en periode så godt som ene-eier av selskapet.
Selskapet var listet på Oslo Børs fra 1994 til 2007.

Steen & Strøms eiere

Eiendomsselskapet Klépierre er Europas nest største eier av kjøpesentre. Det er notert på CAC 40 i Paris. Klépierre har en verdi på om lag 3.7 milliarder euro. 
Stichting Pensioenfonds ABP er Europas største, ordinære pensjonsfond. Forvaltningskapitalen til ABP Pension Fund er på om lag 1 650 milliarder kroner.
Masataka Imai

Karriere

Masataka Imai startet sin profesjonelle karriere i Honda FC i 1982.
Han har tidligere vært trener for Honda FC, Filippinenes herrelandslag, Avispa Fukuoka, Macaos herrelandslag og Tokushima Vortis.
Vannboring

Vannboring er en teknikk som benyttes for å finne vann til forskjellige formål.

Dybde

Hvor dypt det må bores er varierende. Man kan finne vann allerede ved 10 meter, eller man kan ende opp med ikke å finne en dråpe vann i det hele tatt på 160 meter. I hovedsak bør man ikke opprette en brønn før man har passert 30 meter. Det er fordi vannet blir lett forurenset ved slike grunne hull.

Avstand til sjø

Om man borer for nær sjø kan man ende opp med å få sjøvann inn i brønnen. Hvor nært det er mulig å bore sjøen kommer an på hvordan fjellet ligger.

Fjellkvalitet

Fjellkvalitet kan ha mye å si for om brønnen er tett. Er fjellet porøst må man passe på å bore dypt nok slik at slam som siger til ikke forurenser vannet. Er fjellet hardt vil tilsig av slam være mindre en ved porøst fjell, og like dype hull vil ikke være nødvendig. 
Også hvilke vei fjellet ligger (det vil si hvordan fjellet ligger lagvis) har noe å si. Ligger lagene på hverandre, som papir på et bord med sjøen på toppen, vil det ikke komme noe sjøvann inn i brønnen. Det er fordi fjellagene stenger sjøen ute.
Se for deg papirene på bordet enda en gang. Når sjøvannet kom fra toppen ble det stengt ute, men hvis sjøvannet kommer i fra siden vil vannet sive rett gjennom. Da vil man ikke få en brønn som er fri for sjøvann.

Avstander

For den som skal bruke brønnen vil nok plassering av brønnen og avstanden fra huset være litt viktig. I tillegg vil man ikke være nødt til å montere opp så kraftige pumper for å få opp vannet.

Boring

Boringen som skal til for å bore etter utføres av firmaer som har spesialisert seg på dette, og eventuelt andre borejobber som krever samme type utstyr som bedriften rår over. 
På «Eksterne lenker» finnes flere bedrifter som har spesialisert seg på dette.
Silvio Kuhnert

Silvio Kuhnert (født 9. september 1969 i Oelsnitz i Vogtland) er en tysk sanger innen populær folkemusikk og musikkprodusent. Han er kjent som «Der singende Gastwirt» – «Den syngende vertshusholder». Han er også kokk på hotellet Zum grünen Baum i den lille landsbyen Taltitz i Vogtland.

Liv

Kuhnert begynte sin karriere som kokk med opplæring i hotellet Am Fichtelberg i Oberwiesenthal. Tilbake i 1989, var han den yngste kjøkkenlederen i restauranten Bergkristall (Fjelletkrystall) på Vogtland. I de følgende år fullførte han forskjellige kurs med anerkjente restauratører, blant annet i Aubergine fra Eckhart Witzigmann, en tyske stjernekokk i München og Feriehotel Bareis, et fem stjerneshotell i Sørtyskland. Han tok eksamen som kokk i 1993 i Passau og ble samme år executive chef på IFA hotel Holiday – Hohe Reuth i Schöneck.
I 1995 kjøpte han og åpnet sin første restaurant og sang for gjestene sine. Ti år senere var han også en vellykket utøver av populære folkemusikk, og åpnet i 2005, med sin daværende kjæreste og nåværende kone Viola, restauranten og hotellet Zum grünen Baum i Taltitz. Her er Kuhnert vert med arrangementer for fans av folkemusikk og sammen med fremtredende representanter for sjangeren.

Video/DVD produksjoner

2008 Ein musikalisch-kulinarischer Streifzug durch das Vogtland(Musikalsk og kulinarisk reise gjennom Vogtland)
Kuhnert hadde som «Den syngende vertshusholder fra Vogtland» flere opptredener på radio og TV, slik som Musikantenschenke på MDR (Central tysk Broadcasting) og har vunnet en rekke titler i ulike konkurranser.

Bøker

Kuhnert er forfatter av kokebøkene Von der Haselmühle zu Tanzermühle (Fra Haremølle til Danzermølle) (Vogtländischer hjemme forlaget, Plauen, Tyskland), utgitt i 1998 og Das Obere Vogtland Kochbuch (Den Øvre Vogtland kokebøk)(Edition Limosa, Clenze, Tyskland) i 2010.
Purba Medinipur (distrikt)

Demografi

Ved folketellingen i 2011 var det 5 094 238 innbyggere i distriktet, mot 4 417 377 i 2001. Den urbane befolkningen utgjør 11,65 % av befolkningen.
Barn i alderen 0 til 6 år utgjorde 11,11 % i 2011 mot 14,23 % i 2001. Antallet jenter i den alderen per tusen gutter er 938 i 2011 mot 951 i 2001.
Brevoxathres

Utseende

Middelsstore, kraftige, mørkt brunspraglete trebukker. Antennene er betydelig lengre enn kroppen. Pronotum er rundet uten tenner på sidene, dekkvingene har markerte "skuldre" og er litt tilsmalnende bakover. På beina er lårene markert klubbeformede.

Utbredelse

Slekten er utbredt i Sør-Amerika - Brasil, Peru og Bolivia.
Tebirkes

Tebirkes er dansk gjærbakst av wienerbrødtypen laget av brettet butterdeig (smør, mel, salt, vann/melk), smurt med pisket egg og sukker og drysset med valmuefrø. Der finnes varianter med fyll av smør, sukker og marsipan, mandelmasse eller hakkede mandler, som gir baksten en karamellaktig konsistens.

Opprinnelse

Opprinnelsen til tebirkes er litt uklar. Ifølge én kilde stammer tebirkes - på linje med wienerbrød - fra Østerrike tilbake på 1800-tallet. Østerrikske bakere brakte tradisjonen med blandinger av smør og brød til Danmark i forbindelse med en bakerstreik. Danske bakere kopierte, men endret bakverket med mere smør, mere sukker, forskjellig søtt fyll og forskjellige brettinger av deigen før bakning.
Ifølge en annen kilde:
Indtil midt i 1960′erne var et tebirkes uden remonce i hele landet. Dette ændrede sig, da man i Ganløse bageri havde noget remonce i overskud og var i færd med at rulle tebirkes. Forsøgsvis blev der fyldt remonce i en hel plade med tebirkes. I løbet af ganske få uger var efterspørgslen så stor at der kun blev lavet tebirkes med remonce og det spredte sig til andre bagerier. Måske derfor er det blevet til en ‘Københavner’.
Det er den historie jeg har fået fortalt omkring remonce og tebirkes. Og ham der fik ideen var bagermester Hans Andersen.
Birkes (eller berkes) er et gammelt ord for brød bakt av hvetemel og strødd med valmuefrø. Det ble opprinnelig brukt om det jødiske sabbatsbrød.
Man vet ikke hvorfor det heter tebirkes – om det skulle ha noe spesielt å gjøre med å drikke te.

Trivia

Da tebirkes hovedsakelig består av smør (opptil 70 prosent) er kaloriinnholdet høyt, cirka 415 kalorier / 1 739 KJ per 100 gram.
Deigen til tebirkes kan også brukes til croissanter.
Mair-nekropolen

Mair-nekropolen (Necropolis of Mir) et arkeologisk funnsted i det sentrale Egypt. Det ligger i guvernementet Asyut, 300 km sør for hovedstaden Kairo. Nekropolen ligger 63 meter over havet. Gravene er fra 12. egyptiske dynasti.
Terrenget rundt nekropolen er noe kupert. Nærmeste større bosetting er Al Qūşīyah, 10,4 km mot øst. Området rundt nekropolen er ufruktbar med lite eller ingen vegetasjon.
Mimocularia

Utbredelse

Arten er bare kjent fra Kamerun.
Preußisches Herrenhaus

Preussisches Herrenhaus (norsk: De prøyssiske herrers (i betydningen herskeres) hus) var fra 1855 navnet på førstekammeret i tokammersystemet til den prøyssiske landdagen. Andrekammeret ble kalt Preussisches Abgeordnetenhaus.

Bygningen Herrenhaus

Bygningen ble oppført i 1904 av Friedrich Schulze i Leipziger Strasse i Berlin. Den er idag sete for det tyske forbundsrådet.
Kuandian Manzu

Kuandian (kinesisk: 宽甸满族自治县; pinyin: Kuāndiàn mǎnzú Zìzhìxiàn) er et autonomt fylke i byprefekturet Dandong i provinsen Liaoning i Folkerepublikken Kina.
Befolkningen var på 447 605 innbyggere i 1999.
Det egentlige østlige endepunkt for Den store kinesiske mur (Ming-muren, Ming changcheng), var, ifølge senere arkeologiske erkjennelser, festningen Jiangyantai (Jiuyantai bao, 江沿台堡) på sørhellingen av fjellet Hushan i fylket Kuandian. Det endepunktet man har i Shanhaiguan nær Beijing er bare slutten på en forgrening av muren.

Samferdsel

Kinas riksvei 201 fører gjennom området. Den begynner i Hegang i provinsen Heilongjiang og fører via blant annet Mudanjiang og Dandong sør til Liaodonghalvøya til Lüshunkou/Dalian.
Helcyra

Utseende

Store, kraftige sommerfugler. Vingenes overside er perlemorsaktig blek, med svarte vingespisser.

Levevis

I alle fall én av artene har larver som lever på en vier (Salix sp.).

Utbredelse

Slekten er utbredt fra Sikkim og Assam i vest til Ny-Guinea i øst.